dionysius-halicarnassensis-history.ad-ammaeum 4
οὗτος ἐγεννήθη μὲν ἐνιαυτῷ πρότερον τῆς ἑκατοστῆς Ὀλυμπιάδος · ἄρχοντος δὲ Τιμοκράτους . εἰς ἔτος ἦν ἐμβεβηκὼς ἑπτακαιδέκατον δημοσίους δὲ λόγους ἤρξατο γράφειν ἐπὶ Καλλιστράτου ἄρχοντος εἰκοστὸν καὶ πέμπτον ἔτος ἔχων . καὶ ἔστιν αὐτοῦ πρῶτος τῶν ἐν δικαστηρίῳ κατασκευασθέντων ἀγώνων ὁ κατὰ Ἀνδροτίωνος , ὃν ἔγραφε Διοδώρῳ τῷ κρίνοντι τὸ ψήφισμα παρανόμων , καὶ κατὰ τὸν αὐτὸν χρόνον ἕτερος , ὁ περὶ τῶν ἀτελειῶν , ὃν αὐτὸς διέθετο , χαριέστατος ἁπάντων τῶν λόγων καὶ γραφικώτατος . ἐπὶ δὲ Διοτίμου τοῦ μετὰ Καλλίστρατον ἐν Ἀθηναίοις πρώτην εἶπε δημηγορίαν , ἣν ἐπιγράφουσιν οἱ τοὺς ῥητορικοὺς πίνακας συντάξαντες περὶ τῶν συμμοριῶν · ἐν ᾗ παρεκάλει τοὺς Ἀθηναίους μὴ λύειν τὴν πρὸς βασιλέα γενομένην εἰρήνην μηδὲ προτέρους ἄρχειν τοῦ πολέμου , ἐὰν μὴ παρασκευάσωνται τὴν ναυτικὴν δύναμιν , ἐν ᾗ πλείστην εἶχον ἰσχύν , καὶ τὸν τρόπον τῆς παρασκευῆς αὐτὸς ὑποτίθεται . ἐπὶ δὲ Θουδήμου τοῦ μετὰ Διότιμον ἄρξαντος τόν τε κατὰ Τιμοκράτους λόγον ἔγραψε Διοδώρῳ τῷ κρίνοντι παρανόμων τὸν Τιμοκράτη καὶ τὸν περὶ τῆς Μεγαλοπολιτῶν βοηθείας δημηγορικὸν αὐτὸς ἀπήγγειλε . μετὰ δὲ Θούδημον ἔστιν Ἀριστόδημος ἄρχων , ἐφʼ οὗ τῶν κατὰ Φιλίππου δημηγοριῶν ἤρξατο , καὶ λόγον ἐν τῷ δήμῳ διέθετο περὶ τῆς ἀποστολῆς τοῦ ξενικοῦ στρατεύματος καὶ τῶν δέκα φυγαδικῶν τριηρῶν εἰς Μακεδονίαν . ἐν τούτῳ τῷ χρόνῳ καὶ τὸν κατὰ Ἀριστοκράτους ἔγραψε λόγον Εὐθυκλεῖ τῷ διώκοντι παρανόμων τὸ ψήφισμα . ἐπὶ δὲ Θεέλλου τοῦ μετὰ Ἀριστόδημον τὴν περὶ Ῥοδίων ἀπήγγειλε δημηγορίαν , ἐν ᾗ πείθει τοῦς Ἀθηναίους καταλῦσαι τὴν ὀλιγαρχίαν αὐτῶν καὶ τὸν δῆμον ἐλευθερῶσαι . ἐπὶ δὲ Καλλιμάχου τοῦ τρίτου μετὰ Θέελλον ἄρξαντος τρεῖς διέθετο δημηγορίας παρακαλῶν Ἀθηναίους βοήθειαν Ὀλυνθίοις ἀποστεῖλαι τοῖς πολεμουμένοις ὑπὸ Φιλίππου , πρώτην μὲν ἧς ἐστιν ἀρχὴ ἐπὶ πολλῶν μὲν ἰδεῖν ἄν τις ὦ ἄνδρες Ἀθηναῖοί μοι δοκεῖ · δευτέραν δὲ Ὁὐχὶ ταὐτὰ παρίσταταί μοι γιγνώσκειν ὦ ἄνδρες Ἀθηναῖοἰ · τρίτην δὲ ἀντὶ πολλῶν ἂν ὦ ἄνδρες Ἀθηναῖοι χρημάτων . κατὰ τοῦτον γέγραπται τὸν ἄρχοντα καὶ ὁ κατὰ Μειδίου λόγος , ὃν συνετάξατο μετὰ τὴν χειροτονίαν , ἣν ὁ δῆμος αὐτᾷ κατεχειροτόνησε . μέχρι τοῦδʼ εὑρισκομένων δώδεκα λόγων , ὧν εἴρηκα , δημοσίων , ἐν οἷς εἰσι δημηγορικοὶ μὲν ἑπτά , δικανικοὶ δὲ πέντε , ἅπαντες ἐγένοντο πρότεροι τῶν Ἀριστοτέλους τεχνῶν , ὡς ἔκ τε τῶν ἱστορουμένων περὶ τοῦ ἀνδρὸς ἀποδείξω καὶ ἐκ τῶν ὑπʼ αὐτοῦ γραφέντων , ἐντεῦθεν ἀρξάμενος .
Lemmas: οὗτος γεννάω μέν ἐνιαυτός πρότερος ὁ ἑκατοστός Ὀλυμπιάς · ἄρχω δέ Τιμοκράτης . εἰς ἔτος εἰμί ἐμβαίνω ἑπτακαιδέκατος δημόσιος δέ λόγος ἄρχω γράφω ἐπί Καλλίστρατος ἄρχων εἰκοστός καί πέμπτος ἔτος ἔχω . καί εἰμί αὐτός πρῶτος ὁ ἐν δικαστήριον κατασκευάζω ἀγών ὁ κατά Ἀνδροτίων , ὅς γράφω Διόδωρος ὁ κρίνω ὁ ψήφισμα παράνομος , καί κατά ὁ αὐτός χρόνος ἕτερος , ὁ περί ὁ ἀτέλεια , ὅς αὐτός διατίθημι , χαρίεις ἅπας ὁ λόγος καί γραφικός . ἐπί δέ Διότιμος ὁ μετά Καλλίστρατος ἐν Ἀθηναῖος πρῶτος λέγω δημηγορία , ὅς ἐπιγράφω ὁ ὁ ῥητορικός πίναξ συντάσσω περί ὁ συμμορία · ἐν ὅς παρακαλέω ὁ Ἀθηναῖος μή λύω ὁ πρός βασιλεύς γίγνομαι εἰρήνη μηδέ πρότερος ἄρχω ὁ πόλεμος , ἐάν μή παρασκευάζω ὁ ναυτικός δύναμις , ἐν ὅς πολύς ἔχω ἰσχύς , καί ὁ τρόπος ὁ παρασκευή αὐτός ὑποτίθημι . ἐπί δέ Θούδημος ὁ μετά Διότιμος ἄρχω ὁ τε κατά Τιμοκράτης λόγος γράφω Διόδωρος ὁ κρίνω παράνομος ὁ Τιμοκράτης καί ὁ περί ὁ Μεγαλοπολίτης βοήθεια δημηγορικός αὐτός ἀπαγγέλλω . μετά δέ Θούδημος εἰμί Ἀριστόδημος ἄρχων , ἐπί ὅς ὁ κατά Φίλιππος δημηγορία ἄρχω , καί λόγος ἐν ὁ δῆμος διατίθημι περί ὁ ἀποστολή ὁ ξενικός στράτευμα καί ὁ δέκα φυγαδικός τριήρης εἰς Μακεδονία . ἐν οὗτος ὁ χρόνος καί ὁ κατά Ἀριστοκράτης γράφω λόγος Εὐθυκλῆς ὁ διώκω παράνομος ὁ ψήφισμα . ἐπί δέ Θεέλλος ὁ μετά Ἀριστόδημος ὁ περί Ῥόδιος ἀπαγγέλλω δημηγορία , ἐν ὅς πείθω τού Ἀθηναῖος καταλύω ὁ ὀλιγαρχία αὐτός καί ὁ δῆμος ἐλευθερόω . ἐπί δέ Καλλίμαχος ὁ τρίτος μετά Θέελλος ἄρχω τρεῖς διατίθημι δημηγορία παρακαλέω Ἀθηναῖος βοήθεια Ὀλύνθιος ἀποστέλλω ὁ πολεμέω ὑπό Φίλιππος , πρῶτος μέν ὅς εἰμί ἀρχή ἐπί πολύς μέν ὁράω ἄν τις ὦ ἀνήρ Ἀθηναῖος ἐγώ δοκέω · δεύτερος δέ Ὁὐχί αὐτός παρίστημι ἐγώ γιγνώσκω ὦ ἀνήρ Ἀθηναῖος · τρίτος δέ ἀντί πολύς ἄν ὦ ἀνήρ Ἀθηναῖος χρῆμα . κατά οὗτος γράφω ὁ ἄρχων καί ὁ κατά Μειδίας λόγος , ὅς συντάσσω μετά ὁ χειροτονία , ὅς ὁ δῆμος αὐτός καταχειροτονέω . μέχρι ὅδε εὑρίσκω δώδεκα λόγος , ὅς λέγω , δημόσιος , ἐν ὅς εἰμί δημηγορικός μέν ἑπτά , δικανικός δέ πέντε , ἅπας γίγνομαι πρότερος ὁ Ἀριστοτέλης τέχνη , ὡς ἐκ τε ὁ ἱστορέω περί ὁ ἀνήρ ἀποδείκνυμι καί ἐκ ὁ ὑπό αὐτός γράφω , ἐντεῦθεν ἄρχω .